NVG ontken ondersoek na beeldmateriaal van dossiere in asblik – praag.co.za
Mpsiane, links, die dag van Mandela se dood by hul R8,2 miljoen Wraith
In nog ‘n kinkel in die mislukte verhoor teen die Durbanse tenderpreneur Mpisane, kan die provinsie se hoofaanklaer krimineel vervolg word as inkriminerende beeldmateriaal oor die verdwyning van die dossiere geverifieer word.
Die dossiere hou verband met die belastingbedrogsaak van Shawn Mpisane.
Die Durbanse Streekhof het verlede maand 119 aanklagte van bedrog teen Mpisane teruggetrek.
Die verhoor het byna vier jaar geduur.
Geslotekringbeeldmateriaal wys die aankaler Noko waar waar sy hoogs sensitiewe, vertroulike lêers betreffende die saak in ‘n asblik gooi.
Net dae voor Mpisane se verhoor is die saak van die rol geskrap by die Durban-streekhof.
Dié onthullings kom kort nadat Mpisane beweer sy is onregverdig behandel deur die Nasionale Vervolgingsgesag (NVG).
‘n Woordvoerder van die NVG, Nathi Mncube sê hulle het nog geen formele klagte ontvang nie.
Daar ook nie ‘n interne ondersoek teen Noko van stapel gestuur nie.
Mncube het ontken dat Noko deur die nasionale direkteur van openbare vervolging ondersoek word.
Met Mandela se afsterwe op 5 Desember het die Daytona-vertoonlokaal in Durban gespog met ‘n uitstalling van baie duur mobiele statussimbole om die swart ikoon se “nalatenskap te vier”.
Die ster van die uitstalling was die R8,2 miljoen Rolls Royce Wraith wat die nuwe eienaars, die motorentoesiaste, Sbu en Shawn Mpisane trots tentoongestel het.
Skrywer Karin RoodtGepubliseer op 11 Februarie 2014 11 Februarie 2014 Kategorieë Nuus, Suider-AfrikaSleutelwoord hoofaanklaer in KwaZulu-Natal, Moipone Noko, multi-miljoenrand belastingsbedrogsaak, nasionale vervolgingsgesag, NVG, Rolls Royce Wraith, Shawn Mpisane
Vorige Vorige artikel: Sassa na Grondwethof oor uitkerings aan 5 miljoen mense
Volgende Volgende artikel: Malema uitdagend na voorlopige sekwestrasie